laion/Wikipedia-Exotic huggingface dataset:
গাব্রিয়েল মাগালিয়ায়েস

গাব্রিয়েল দোস সান্তোস মাগালিয়ায়েস (পর্তুগিজ: Gabriel dos Santos Magalhães, পর্তুগিজ উচ্চারণ: [ˌɡabɾiˈɛw dus ˈsɐ̃tus mɐɣɐˈʎɐ̃js]; জন্ম: ১৯ ডিসেম্বর ১৯৯৭; গাব্রিয়েল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১২–১৩ মৌসুমে, ব্রাজিলীয় ফুটবল ক্লাব আভাইয়ের যুব পর্যায়ের হয়ে খেলার মাধ্যমে গাব্রিয়েল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, আভাইয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আভাইয়ের হয়ে এক মৌসুমে ২১ ম্যাচে ১টি গোল করার পর ২০১৬–১৭ মৌসুমে তিনি প্রায় ৩ মিলিয়ন ইউরোর বিনিময়ে ফরাসি ক্লাব লিলে যোগদান করেছেন। অতঃপর তিনি ত্রোয়া এবং দিনামো জাগরেবের হয়ে এক মৌসুম করে ধারে খেলেছেন। ২০২০–২১ মৌসুমে, তিনি প্রায় ২৬ মিলিয়ন ইউরোর বিনিময়ে লিল হতে ইংরেজ ক্লাব আর্সেনালে যোগদান করেছেন। ২০১৭ সালে, গাব্রিয়েল ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। গাব্রিয়েল দোস সান্তোস মাগালিয়ায়েস ১৯৯৭ সালের ১৯শে ডিসেম্বর তারিখে ব্রাজিলের সাও পাওলো জন্মগ্রহণ করেছেন এবং সেখানেই তার শৈশব অতিবাহিত করেছেন। গাব্রিয়েল ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি ১১ ম্যাচে অংশগ্রহণ করেছেন। "2020/21 Premier League squads confirmed"। Premier League। ২০ অক্টোবর ২০২০। সংগ্রহের তারিখ ২১ অক্টোবর ২০২০।  উইকিমিডিয়া কমন্সে গাব্রিয়েল মাগালিয়ায়েস সংক্রান্ত মিডিয়া রয়েছে। গাব্রিয়েল মাগালিয়ায়েস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে গাব্রিয়েল মাগালিয়ায়েস (ইংরেজি) সকারবেসে গাব্রিয়েল মাগালিয়ায়েস (ইংরেজি) বিডিফুটবলে গাব্রিয়েল মাগালিয়ায়েস (ইংরেজি) ট্রান্সফারমার্কেটে গাব্রিয়েল মাগালিয়ায়েস (ইংরেজি) ওয়ার্ল্ডফুটবল.নেটে গাব্রিয়েল মাগালিয়ায়েস (ইংরেজি) ইএসপিএন এফসিতে গাব্রিয়েল মাগালিয়ায়েস (ইংরেজি)
গোল্ডেন নিডল সেলাই বিদ্যালয়

গোল্ডেন নিডল সেলাই স্কুল তালেবান শাসনের সময় আফগানিস্তানের হেরাত শহরে মহিলাদের জন্য একটি গুপ্ত স্কুল ছিল। যেহেতু তালেবানদের দ্বারা প্রবর্তিত ইসলামী আইনের কঠোর ব্যাখ্যা অনুযায়ী মহিলাদের শিক্ষিত হওয়ার অনুমতি ছিল না, হেরাত সাহিত্য চক্রের মহিলা লেখকরা হেরাতের সেলাই সার্কেল নামে একটি গোষ্ঠী গড়ে তোলেন, যা ১৯৯৬ সালে বা ১৯৯৬ এর কাছাকাছি গোল্ডেন নিডল সেলাই স্কুল প্রতিষ্ঠা করে। পাঁচ বছর ধরে, তালেবান নৈতিক পুলিশের কাছ থেকে গোপনে, মৃত্যুর ঝুঁকি নিয়ে, গোল্ডেন নিডল সেলাই বিদ্যালয়ের মহিলারা একটি সাহসী স্কুলিং প্রচেষ্টায় অংশ নিয়েছিলেন এবং নিষিদ্ধ বিদেশী সাহিত্য অধ্যয়ন করেছিলেন। মহিলারা সপ্তাহে তিনদিন স্কুলে যেতেন, আপাতদৃষ্টিতে সেলাই করতে, কিন্তু এর পরিবর্তে তারা হেরাত বিশ্ববিদ্যালয়ের সাহিত্যের অধ্যাপকদের দেওয়া বক্তৃতা শুনতেন। যদি নৈতিক পুলিশ তাদের কাছাকাছি আসত, বাইরে খেলাধুলা করা শিশুরা তাদেরকে সতর্ক করত, যা তাদেরকে বই এবং সেলাইয়ের সরঞ্জাম লুকানোর সময় দিত। হেরাত সাহিত্য চক্রের লেখিকা ক্রিস্টিনা ল্যাম্ব এর মতে হেরাত হয়ত তালেবানদের অধীনে সবচেয়ে নিপীড়িত এলাকা ছিল, কারণ এটি ছিল একটি সভ্য শহর এবং এর বেশিরভাগই ছিল শিয়া, যার উভয়ই তালেবান বিরোধী ছিল এবং তালেবানরা শিয়াদেরকে ঘৃণা করত এবং তারা সভ্যদের ঘৃণা করত। তার বই, দ্য সিউইং সার্কেলস অফ হেরাত -এ, ক্রিস্টিনা ল্যাম্ব আমাদের হেরাতের নারী লেখক এবং কবিদের সম্পর্কে বলেন, যারা তালেবানদের আগমনে একটি জটিল সমস্যার মুখোমুখি হয়েছিল: তারা কীভাবে ঐসময়ে দেখা করতে এবং লিখতে সক্ষম হতেন? তাই এই মহিলারা তাদের লেখালেখি চালিয়ে যাওয়ার উপায় খুঁজতে মরিয়া হয়ে উঠেছিলেন। তালেবানদের অধীনে তাদের শুধু সেলাই করার অনুমতি ছিল। তিনি রেডিও ফ্রি ইউরোপকে বলেছেন: তারা বোরকা পরে তাদের জিনিসপত্র এবং কাঁচির ব্যাগ নিয়ে আসত। তার নীচে নোটবুক এবং কলম থাকত। এবং স্কুলের ভিতরে সেলাই শেখার পরিবর্তে তারা আসলে শেক্সপিয়ার এবং জেমস জয়েস, দস্তোয়েভস্কি এবং তাদের নিজস্ব লেখার বিষয়ে কথা বলত। তারা এই একটি ভয়ঙ্কর ঝুঁকিটি গ্রহণ করছিল। যদি তারা ধরা পড়ত, কমপক্ষে তাদের কারাবরণ ও নির্যাতনের শিকার হতে হত। হয়তো তাদের ফাঁসিও হতে পারত। ইসলামি নারীবাদ আফগানিস্তানের ইসলামিক আমিরাত আফগানিস্তানের মহিলাদের বিপ্লবী সমিতি সেলাই চক্র শরিয়া নারীদের প্রতি তালেবানের আচরণ ইসলামে নারী   "The Taliban's War on Women" ওয়েব্যাক মেশিনে আর্কাইভকৃত ২০০৭-০৭-০২ তারিখে, Physicians for Human Rights, August 1998, accessed 29 July 2010. Synovitz, Ron. "Afghanistan: Author Awaits Happy Ending To 'Sewing Circles Of Herat'", Radio Free Europe, March 31, 2004, accessed 29 July 2010. Also see Lamb, Christina. "Woman poet 'slain for her verse'" ওয়েব্যাক মেশিনে আর্কাইভকৃত ৭ এপ্রিল ২০২০ তারিখে, The Sunday Times, November 13, 2005. Lamb, Christina. The Sewing Circles of Herat. HarperCollins, 2004. The Revolutionary Association of Women of Afghanistan, accessed 29 July 2010.
বের্দান নদী

বের্দান (বারাদান অথবা বারাদা) কিংবা প্রাচীন সিডনাস (গ্রিক: Κύδνος), দক্ষিণ তুরস্কের মেরসিন প্রদেশের একটি নদী। এই নদীকে মাঝেমধ্যে ঐতিহাসিক শহর তার্সুসের নামেও ডাকা হয়ে থাকে। তার্সুস ঝর্ণা বের্দানে অবস্থিত। অতীতে এই নদীর পানি শহরের মাঝে প্রবাহিত হতো। কিন্তু ষষ্ঠ শতাব্দীর পরে তার্সুসের জলপ্রবাহ অন্যদিকে সরে যায়। এই নদীর জলধারার উৎস তোরোস পর্বতমালায়। এর উপনদীগুলো হলো: কাদনিচিক এবং পামুক্লুক (এর শীর্ষের নাম চেহেন্নেম দেরেসি)। এই নদীর মোট দৈর্ঘ্য ১২৪ কিলোমিটার (৭৭ মা) (কাদিনিচিক সহ)। যদিও নদীটি খুব ছোট, নদীটির গড় জলপ্রবাহ হলো ৪২ ঘনমিটার প্রতি সেকেন্ড (১,৫০০ ঘনফুট/সে), যা পার্শ্ববর্তী সকল নদীর চেয়ে বেশি। নদীর নিষ্কাশন অববাহিকা ১,৫৯২ বর্গকিলোমিটার (৬১৫ মা২) স্থান দখল করে। নদীর জল ভূমধ্যসাগরে ৩৬°২৮′ উত্তর ৩৪°৩০′ পূর্ব﻿ / ﻿৩৬.৪৭° উত্তর ৩৪.৫০° পূর্ব﻿ / 36.47; 34.50 অবস্থানে প্রবাহিত হয়। তার্সুসের উত্তরে নদীর উপর একটি ঝর্ণা রয়েছে। বহু পর্যটক বনভোজন ও দর্শনের জন্য এই ঝর্ণার কাছে আসেন। বের্দানে মোট চারটি বাঁধ রয়েছে। এই বাঁধগুলো বন্যা নিয়ন্ত্রণ ও বিদ্যুৎ উৎপাদনের উদ্দেশ্যে ব্যবহার করা হয়। কিন্তু নদীর প্রবাহের শেষের দিকে কৃষিভূমি অবস্থিত, এবং কৃষিকাজের জন্য ব্যবহৃত সারজনিত দূষণের ফলে বাঁধের শেষের প্রান্তের পানি পান করার জন্য ব্যবহৃত হয় না। বের্দান নদী তুরস্কের গরমতম পানির নদী, কিন্তু এর প্রথম প্রান্তের প্রবাহের পানি যা তোরোস পর্বতের সাথে সম্পর্কিত প্রচন্ড ঠান্ডা হয়ে থাকে। ইতিহাসের দুই বিখ্যাত ব্যক্তিত্ব এই নদীতে সাঁতার কাটার ফলে স্বাস্থ্য সমস্যায় ভুগেছে। ৩৩৩ খ্রিস্টপূর্ব সালে মহান আলেকজান্ডার[তথ্যসূত্র প্রয়োজন] এবং ৮৩৩ খ্রিস্টাব্দে খলিফা আল-মামুন দুজন এই নদীতে সাঁতার কাটার পর অসুস্থ হয়ে পড়েন (অবোষ্ণতা বা নিউমোনিয়া?); আল মামুন অসুস্থ হয়ে মৃত্যুবরণ করেন।[তথ্যসূত্র প্রয়োজন] ক্লিওপেট্রা এই নদীতে নৌকায় করে প্রথমবার মার্ক অ্যান্টনির সাথে দেখা করেন। মেরসিন বিশ্ববিদ্যালয়ের গবেষণাপত্র (ইংরেজিতে) চেম্বার অব ইলেক্ট্রিক্যাল ইঞ্জিনিয়ার্স, মেরসিন শাখার গবেষণাপত্র[স্থায়ীভাবে অকার্যকর সংযোগ] (তুর্কী ভাষায়) ১ মেগাওয়াট = ১০৬ ওয়াট সোহেল সানি (২৫ এপ্রিল ২০২১)। "ক্ষমতা ও লালসা মানুষকে পশুবৃত্তির দিকে ঠেলে দেয়"। বাংলাদেশ প্রতিদিন।
তানভীরুল হক থানভি

তানভীরুল হক থানভি (উর্দু: تنویر الحق تھانوی)‎‎ হলেন একজন পাকিস্তানি রাজনীতিবিদ। তিনি ২০১৪ সালের মে মাসে পাকিস্তানের সিনেটের সদস্য হন। তিনি ইহতিশামুল হক থানভির পুত্র। তিনি ১৯৭৮ সালে করাচি বিশ্ববিদ্যালয় থেকে ব্যাচেলর অফ আর্টসে ডিগ্রি অর্জন করেছেন। ২০১২ সালের সেপ্টেম্বরে তিনি মুত্তাহিদা বাইনুল মুসলিমিন ফোরামের সভাপতি নিযুক্ত হন। ২০১৮ সালের এপ্রিল মাসে সৈয়দ মুস্তাফা কামালের পদত্যাগের পর তিনি সিন্ধু থেকে মুত্তাহিদা কওমি আন্দোলনের প্রার্থী হিসেবে পাকিস্তানের সিনেটে নির্বাচিত হন। তিনি মুশায়েদ হুসাইনের সাথে বৈঠকের পর পাকিস্তান মুসলিম লীগ (এন)-এ যোগ দেন। পরে তিনি ২০২১ সালের মার্চ মাসে পাকিস্তান তেহরিক-ই-ইনসাফে যোগ দেন। "Profile"। www.senate.gov.pk। Senate of Pakistan। ৭ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "Office-bearers of MQM-led Ulema forum appointed"। www.thenews.com.pk (ইংরেজি ভাষায়)। ৩০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৮।  "Thanvi replaces Mustafa Kamal in Senate"। The Nation। ২৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "Altaf felicitates Maulana Thanvi on becoming senator"। www.thenews.com.pk (ইংরেজি ভাষায়)। ২৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।  "Moulana Thanvi returns to Senate unopposed"। www.geo.tv। ২৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৮।
আরশাগুহি তেওটিগ

আরশাগুহি তেওটিগ (আর্মেনীয়: Արշակուհի Թեոդիկ, ১৮৭৫–১৯২২) ছিলেন একজন আর্মেনীয় সমাজকর্মী, শিক্ষাবিদ, প্রচারক, লেখক এবং অনুবাদক। উদ্ধৃতি ত্রুটি: <ref> ট্যাগে অবৈধ প্যারামিটার আরশাগুহি তেওটিগ ১৮৭৫ তৎকালীন উসমানীয় সাম্রাজ্যের রাজধানী সালে ইস্তাম্বুলের ওরতাকোয় জেলায় আরশাগুহি সেজভেসিয়ানে জন্মগ্রহণ করেন। উদ্ধৃতি ত্রুটি: <ref> ট্যাগে অবৈধ প্যারামিটার তার বাবা বেদ্রোস সেজভেসিয়ান ছিলেন ইস্তাম্বুলের একটি প্রকাশনা প্রতিষ্ঠানের মালিক। তিনি ১৮৯৫ সালে সামাথিয়া জেলার নুনিয়ান-ভারদুহিয়ান কলেজে প্রাথমিক শিক্ষা লাভ করেন। তিনি ইংল্যান্ড ভ্রমণ করেন এবং স্কারবোরোর ওয়েস্টল্যান্ড উচ্চ বিদ্যালয়ে পড়াশোনা করেন। উদ্ধৃতি ত্রুটি: <ref> ট্যাগে অবৈধ প্যারামিটার ওয়েস্টল্যান্ড থেকে স্নাতক হওয়ার পর, তিনি পড়াশোনা চালিয়ে যাওয়ার জন্য ফ্রান্সের রাজধানী প্যারিসে যান। তিনি আর্মেনীয় শব্দ ও অর্থের গবেষক হিসেবে জি লুসিনিয়ার ফরাসি-আর্মেনীয় অভিধানে অবদান রাখেন।উদ্ধৃতি ত্রুটি: <ref> ট্যাগে অবৈধ প্যারামিটার ১৮৯৮ সালে তিনি ইস্তানবুলে ফিরে আসেন এবং উস্কুদারে অবস্থিত জেমারান আর্মেনিয়ান কলেজ ও সেমিনারিতে পড়াশোনা চালিয়ে যান। তিনি সংবাদপত্র এবং জার্নাল যেমন, হায়গানুশ মার্কের সাঘিগ (ফুল), মানজুম, সুরহন্তক (মেসেঞ্জার), বাইজান্টিয়াম, জামানাক (সময়) সংবাদপত্রে লেখক হিসেবে তার কর্মজীবন শুরু করেন। তিনি পলিস হাইভার সম্পাদকীয় ম্যাগাজিনেও অংশ নিয়েছিলেন।উদ্ধৃতি ত্রুটি: <ref> ট্যাগে অবৈধ প্যারামিটার ১৯০২ সালে তিনি প্রখ্যাত আর্মেনিয়ান লেখক এবং প্রচারক তেওটিগকে বিয়ে করেন। তার স্বামীকে কারাগারে বন্দী করে পরবর্তীতে ডার জোরে পাঠানোর পর আরশাগুহি তেওটিগ গুরুতর অসুস্থ হয়ে পড়েন। পরবর্তীতে আরশাগুহি তেওটিগকে সুইজারল্যান্ডের লোজানে পাঠানো হয় যেখানে তিনি ১৯২২ সাল পর্যন্ত বসবাস করতে সক্ষম হন। বলা হয়েছে যে আর্মেনিয় গণহত্যার কথা উল্লেখ করে তার শেষ কথা ছিল "আমরা সবাই ভুক্তভোগী"। <উদ্ধৃতি ত্রুটি: <ref> ট্যাগে অবৈধ প্যারামিটার আরশাগুহি তেওটিগ আজকানভার হায়োহিয়াতস এঙ্গারুটিউনি নামক একটি আর্মেনিয়ান সংগঠনের অংশ ছিলেন, যারা উসমানীয় সাম্রাজ্যের ভারী আর্মেনিয়ান জনবহুল জেলাজুড়ে আর্মেনিয়ান বালিকা বিদ্যালয়ের নির্মাণ, রক্ষণাবেক্ষণ এবং কার্যক্রমকে সমর্থন করেছিল। ১৯০৯ সালে সংগঠনটি আদানা গণহত্যার বিষয়ে খবর পায় এবং যে কোন উপায়ে সাহায্য করতে বাধ্য হয়। আরশাগুহি আদানার কাছে গিয়েছিলেন এবং দৃশ্যটি দেখে হতবাক হয়ে গিয়েছিলেন। এরপর তিনি ইস্তাম্বুলে ফিরে আসেন এবং ১৯১০ সালে কাগজ এবং সংক্ষিপ্ত বই আ মান্থ ইন সিলিসিয়া প্রকাশ করেন। এটি আদানার পরিস্থিতির একটি প্রত্যক্ষদর্শীর বিবরণ ছিল। আরশাগুহি তেওটিগ তার স্বামীকে তার অ্যামেনুইন দারেতিয়াউতসি সাময়িক ীয় রচনায় সহায়তা করেছিলেন।   Soulahian Kuyumjian, Rita (২০১০)। Teotig: Biography & Monument। Taderon Press (Gomidas Institute)। পৃষ্ঠা 243।  Pamukciyan, Kevork (২০০৩)। Biyografileriyle Ermeniler। Aras Yayıncılık। পৃষ্ঠা 147।  "Sibil Biography"। An electronic library featuring a huge collection of documents on Armenian literature, history, religion and anything Armenia-related.। Armenianhouse। সংগ্রহের তারিখ ৮ অক্টোবর ২০১১।  VARTAN MATIOSSIAN। "Teotig: The First Historian of Armenian Printing"। সংগ্রহের তারিখ ১৪ ডিসেম্বর ২০১২।
সাঈদুর রহমান আজমি নদভি

সাঈদুর রহমান আজমি নদভি (জন্ম ১৪ মে ১৯৩৪) একজন ভারতীয় ইসলামি পণ্ডিত। তিনি দারুল উলুম নাদওয়াতুল উলামার অধ্যক্ষ হিসেবে দায়িত্ব পালন করছেন। তিনি আল বাসুল ইসলামির সম্পাদক। তিনি ১৯৩৪ সালের ১৪ মে জন্মগ্রহণ করেন। তিনি খাজা মঈনুদ্দিন চিশতী উর্দু আরবি-ফারসি বিশ্ববিদ্যালয় থেকে সম্মানসূচক ডি. লিট. লাভ করেন। নদভি আল-বাসুল ইসলামীর প্রধান সম্পাদক। তিনি অল ইন্ডিয়া মুসলিম পার্সোনাল ল বোর্ডের একজন প্রবীণ সদস্য। ২০১৫ সালের ১৫ ফেব্রুয়ারি তাকে নয়াদিল্লির অবজেক্টিভ স্টাডিজ ইনস্টিটিউট কর্তৃক দ্য লাইফটাইম অ্যাওয়ার্ড প্রদান করা হয়। ইসলাম আওর মাগরিব HT Correspondent (১ নভেম্বর ২০২০)। "Doctor Saeedur Rahman Al-Azmi had conferred with honorary D Litt degree in Urdu Convocation at Khwaja Moinuddin Chishti Urdu Arabi-Farsi University"। Hindustan Times। সংগ্রহের তারিখ ১৯ নভেম্বর ২০১৯।  Pervez Bari (২০ এপ্রিল ২০১১)। "British rulers sowed seeds of communalism in India: Justice Markanday Katju"। Ummid। সংগ্রহের তারিখ ৫ নভেম্বর ২০২০।  Manjari Mishra (১২ মার্চ ২০১০)। "'Muslim women can't discard purdah for politics'"। The Times of India। সংগ্রহের তারিখ ৫ নভেম্বর ২০২০।  "IOS to present lifetime achievement award to Maulana Saeed-ur-Rahman Azmi Nadvi"। Two Circles। ১৩ ফেব্রুয়ারি ২০১৩। সংগ্রহের তারিখ ৫ নভেম্বর ২০২০।  সামাদ, আব্দুস (২০১৮)। العلماء البارزون من دار العلوم لندوة العلماء الذين حصلوا على الجائزة التقديرية لنشر اللغة العربية وآدابها [আরবি ভাষা ও সাহিত্যে প্রশংসিত দারুল উলুম নদওয়াতুল উলামার বিশিষ্ট আলেমগণ] (গবেষণাপত্র)। ভারত: মাদ্রাজ বিশ্ববিদ্যালয়। পৃষ্ঠা ১০৭–১১৪। hdl:10603/229374।  আরবি সাহিত্য আজমির অবদান (গবেষণাপত্র)। hdl:10603/202914।
বেঞ্জামিন উইলিয়াম ওয়াইট

বেঞ্জামিন উইলিয়াম ওয়াইট (ইংরেজি: Ben White; জন্ম: ১০ অক্টোবর ১৯৯৭; বেন ওয়াইট নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন। ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে ওয়াইট ফুটবল জগতে প্রবেশ করেছেন এবং পরবর্তীকালে ব্রাইটনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ব্রাইটনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ব্রাইটনের হয়ে চার মৌসুমে ৩৬ ম্যাচে অংশগ্রহণ করেছেন। মাঝে তিনি নিউপোর্ট কাউন্টি, পিটারবরো ইউনাইটেড এবং লিডস ইউনাইটেডের হয়ে ধারে খেলেছেন। ২০২১–২২ মৌসুমে, তিনি প্রায় ৫৯ মিলিয়ন ইউরোর বিনিময়ে ব্রাইটন হতে ইংরেজ ক্লাব আর্সেনালে যোগদান করেছেন। ২০২১ সালে, ওয়াইট ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। তিনি ইংল্যান্ডের হয়ে উয়েফা ইউরো ২০২০-এ অংশগ্রহণ করেছেন, যেখানে তিনি গ্যারেথ সাউথগেটের অধীনে রানার-আপ হয়েছেন। ব্যক্তিগতভাবে, ওয়াইট বেশ কিছু পুরস্কার জয়লাভ করেছেন, যার মধ্যে ২০১৭–১৮ মৌসুমে নিউপোর্ট কাউন্টির বর্ষসেরা খেলোয়াড় এবং ২০২০–২১ মৌসুমে ব্রাইটনের বর্ষসেরা খেলোয়াড়ের পুরস্কার অন্যতম। দলগতভাবে, ওয়াইট এপর্যন্ত ১টি শিরোপা জয়লাভ করেছেন, যা তিনি লিডস ইউনাইটেডের হয়ে জয়লাভ করেছেন। বেঞ্জামিন উইলিয়াম ওয়াইট ১৯৯৭ সালের ১০ই অক্টোবর তারিখে ইংল্যান্ডের পুলে জন্মগ্রহণ করেছেন এবং সেখানেই তার শৈশব অতিবাহিত করেছেন। ৪ সেপ্টেম্বর ২০২১ পর্যন্ত হালনাগাদকৃত। "Premier League clubs publish 2019/20 retained lists"। Premier League। ২৬ জুন ২০২০। সংগ্রহের তারিখ ৯ জুলাই ২০২০।  "Ben White: Overview"। Premier League। সংগ্রহের তারিখ ৪ জুন ২০২১।  Elliot, Ed (২৫ মে ২০২১)। "Ben White: An in-demand defender who paddleboards – all you need to know about England call-up"। The Independent। London। সংগ্রহের তারিখ ৪ জুন ২০২১।  উইকিমিডিয়া কমন্সে বেঞ্জামিন উইলিয়াম ওয়াইট সংক্রান্ত মিডিয়া রয়েছে। বেঞ্জামিন উইলিয়াম ওয়াইট – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে বেঞ্জামিন উইলিয়াম ওয়াইট (ইংরেজি) সকারবেসে বেঞ্জামিন উইলিয়াম ওয়াইট (ইংরেজি) বিডিফুটবলে বেঞ্জামিন উইলিয়াম ওয়াইট (ইংরেজি) ট্রান্সফারমার্কেটে বেঞ্জামিন উইলিয়াম ওয়াইট (ইংরেজি) ওয়ার্ল্ডফুটবল.নেটে বেঞ্জামিন উইলিয়াম ওয়াইট (ইংরেজি) ইএসপিএন এফসিতে বেঞ্জামিন উইলিয়াম ওয়াইট (ইংরেজি) ন্যাশনাল-ফুটবল-টিমস.কমে বেঞ্জামিন উইলিয়াম ওয়াইট (ইংরেজি)
মানুষের লৈঙ্গিক পার্থক্য

লৈঙ্গিক পার্থক্য বলতে সচারচর জীবপ্রজাতির পুরুষ ও স্ত্রী’র মধ্যে বিদ্যমান জৈবিক এবং/অথবা মানসিক বৈশিষ্ট্যগত পার্থক্য বোঝায়। এই পার্থক্যগুলো উভয়ের সাথে সম্পর্কযুক্ত। এই নিবন্ধে মানুষের পুরুষ ও নারীর মধ্যে একটি নির্দিষ্ট বয়সের ক্ষেত্রে গড়পড়তা পার্থক্যের দিকে আলোকপাত করেছে। উদাহরণস্বরূপ, সাধারণত এবং গড়ে প্রাপ্তবয়স্ক পুরুষ উচ্চতায় প্রাপ্তবয়স্ক নারীর চেয়ে লম্বা, কিন্তু একজন নির্দিষ্ট নারী একজন নির্দিষ্ট পুরুষের চেয়ে লম্বা হতে পারেন। এই নিবন্ধে পরিষ্কারভাবে নারী-পুরুষ উভয়ক্ষেত্রে প্রযোজ্য এমন পার্থক্যগুলো উল্লেখিত হয়েছে। যদিও কিছু লৈঙ্গিক পার্থক্য আছে যা বিতর্কিত। গড়ে, পুরুষ নারীর থেকে বেশি লম্বা, প্রায় আধা ফুট (~১৫ সেন্টিমিটার) কটি-জঘন অনুপাত গড়ে নারীর তুলনায় পুরুষের বেশি (কটি-জঘন অনুপাত দেখুন)। গড়ে, পুরুষের কর্তন দাঁতের দৈর্ঘ্য নারীর তুলনায় বেশি গড়ে, পুরুষ নারীর তুলনায় বেশি শক্তিশালী। পুরুষের উচ্চ মাত্রার টেস্টোস্টেরন ক্ষরণের ফলে পেশি বিকাশ সুগঠিত হওয়ায় এমনটি হয়। গড়ে, পুরুষের শরীরের নারী চেয়ে লোমের পরিমাণ বেশি। পুরুষের ত্বক, নারীর ত্বকের তুলনায় বেশি মোটা (বেশি কোলাজেন সমৃদ্ধ) এবং তৈলাক্ত (সেবামের পরিমাণ বেশি থাকে)। নারীর ত্বক পুরুষের ত্বকের তুলনায় বেশি কোমল। পুরুষের তর্জনী, অনামিকার তুলনায় ছোট। অপরদিকে নারীর তর্জনী, অনামিকার তুলনায় বড়। নারীর শ্রোণীঅঞ্চল, পুরুষের তুলনায় প্রশস্ত। সন্তান ধারণ ও জন্মদানের জন্য নারীর শ্রোণীঅঞ্চল বড় হয়। পুরুষের কণ্ঠমণি (Adam's Apple) রয়েছে, যার ফলে ভোকাল কর্ড বড় এবং কণ্ঠস্বর ভারী/গম্ভীর হয়। নারীর শরীরে চর্বির পরিমাণ পুরুষের তুলনায় বেশি।[১] পুরুষের রক্তচাপ নারীর তুলনায় বেশি। এবং নারীর হৃৎস্পন্দন পুরুষের তুলনায় বেশি, এমন কী যখন তারা ঘুমিয়ে থাকে তখনও। পেশি কলার ঘনত্ব নারীর থেকে পুরুষের বেশি, বিশেষ করে উর্ধ্বাঙ্গে। পুরুষ ও নারীর কিছু হরমোনের ক্ষেত্রে মাত্রা ভিন্ন। যেমন: পুরুষের অ্যান্ড্রোজেন ক্ষরণের হার বেশি। অপরদিকে নারীর ইস্ট্রোজেন হরমোন ক্ষরণের হার বেশি। প্রাপ্তবয়স্ক পুরুষের প্রতি ঘন মিলিমিটার রক্তে লোহিত রক্ত কণিকার সংখ্যা প্রায় ৫২ লক্ষ, অপরদিকে প্রাপ্ত বয়স্ক নারীর ক্ষেত্রে এই পরিমাণ ৪৬ লক্ষ।. Gustafsson A & Lindenfors P (২০০৪)। "Human size evolution: no allometric relationship between male and female stature"। Journal of Human Evolution। 47: 253–266। ডিওআই:10.1016/j.jhevol.2004.07.004।  Gender-related features of skin ওয়েব্যাক মেশিনে আর্কাইভকৃত ৬ আগস্ট ২০০৯ তারিখে Procter & Gamble Haircare Research Centre 1997 http://wiki.answers.com/Q/Why_do_men_have_Adam's_apples Bren, Linda (২০০৫)। "Does Sex Make a Difference?"। FDA Consumer magazine।  অজানা প্যারামিটার |month= উপেক্ষা করা হয়েছে (সাহায্য) Howstuffworks "Red Blood Cells" Geary DC (২০০৬)। "Sex differences in social behavior and cognition: utility of sexual selection for hypothesis generation"। Horm Behav। 49 (3): 273–5। ডিওআই:10.1016/j.yhbeh.2005.07.014। পিএমআইডি 16137691।  অজানা প্যারামিটার |month= উপেক্ষা করা হয়েছে (সাহায্য) Full text ওয়েব্যাক মেশিনে আর্কাইভকৃত ১২ সেপ্টেম্বর ২০০৯ তারিখে Brin, David (১৯৯৬)। "Neoteny and Two-Way Sexual Selection in Human Evolution: A Paleo-Anthropological Speculation on the Origins of Secondary-Sexual Traits, Male Nurturing and the Child as a Sexual Image"। Journal of Social and Evolutionary Systems। 18: 257–76। ৮ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১০।  প্রবেশদ্বার:  চিকিৎসাবিদ্যা
পারভিন আর্দালান

পারভিন আর্দালান (ফার্সি: پروین اردلان  ; জন্ম: ১৯৬৭ সালে তেহরানে) হচ্ছেন একজন নেতৃস্থানীয় ইরানি নারী অধিকার কর্মী, লেখক এবং সাংবাদিক। তিনি জাতিগত ভাবে ইরানি কুর্দি হলেও, তিনি কুর্দি ভাষায় কথা বলেন না। তিনি ইরানে লৈঙ্গিক সমতা তথা নারী ও পুরুষের সমান অধিকারের জন্য সংগ্রামের জন্য ২০০৭ সালে সুইডেনের ওলোফ পালমে পুরস্কার লাভ করেন। ১৯৯০-এর দশকে আরদালান নওশিন আহমাদি খোরাসানির মতো বেশ কয়েকজন উল্লেখযোগ্য নারীদের সঙ্গে নিয়ে, মহিলা সাংস্কৃতিক কেন্দ্র (মারকাজ-ই ফারহাঙ্গি-ইয়ে জানান) প্রতিষ্ঠা করেন। তখন থেকে এই সংগঠনটি ইরানে নারীদের সমস্যা গুলি বিশ্লেষণ এবং নথিভুক্ত করার জন্য একটি কেন্দ্র ছিল। ২০০৫ সাল থেকে সংস্থাটি নারীদের অধিকার নিয়ে ইরানের প্রথম অনলাইন ম্যাগাজিন জানেস্তান প্রকাশ করে। এই ম্যাগাজিনের সম্পাদক ছিলেন পারভিন আর্দালান। সেন্সরশিপের বিরুদ্ধে তার নিরন্তর সংগ্রামে পত্রিকাটি সর্বদা একটি নতুন নাম নিয়ে ফিরে আসে। পত্রিকাটি বিবাহ, পতিতাবৃত্তি, শিক্ষা, এইডস এবং নারীর প্রতি সহিংসতা নিয়ে কাজ করে। নওশিন আহমাদি খোরাসানির সাথে, আরদালান নিজ দেশ ইরানের প্রথম নারী আইনজীবী মেহরাঙ্গিজ মানুচেরিয়ান সম্পর্কে একটি বই লিখেছেন, যার শিরোনাম ছিল "সেনেটর: দ্য ওয়ার্ক অব সিনেটর মেহরাঙ্গিজ মানুচেরিয়ান ইন স্ট্রাগল ফর লিগ্যাল রাইটস ফর উইমেন"। বইটির জন্য তিনি ২০০৪ সালে লতিফেহ ইয়ারশাতার গ্রন্থ পুরস্কার অর্জন করেছেন। পারভিন আরদালান এক মিলিয়ন স্বাক্ষর অভিযানের অন্যতম প্রতিষ্ঠাতা সদস্য এটি হচ্ছে মহিলাদের সমান অধিকারের সমর্থনে এক মিলিয়ন বা দশ লক্ষ্য স্বাক্ষর সংগ্রহের প্রচেষ্টা। প্রচারণার অংশ হিসেবে তিনি বেশ কিছু বিক্ষোভে অংশ নিয়েছেন। তবে সহিংসভাবে এসব বিক্ষোভ দমন করার চেষ্টা করা হয়েছে। ২০০৭ সালে নওশিন আহমাদি খোরাসানির সাথে একত্রে নারী অধিকারের জন্য তাদের সংগ্রামের সাথে "জাতীয় নিরাপত্তাকে হুমকি" দেওয়ার অভিযোগে তাকে তিন বছরের কারাদণ্ড দেওয়া হয়। পরে আরও চার জন নারী অধিকার কর্মী একই সাজা পান। ২০১২ সালে সুইডিশ মাইগ্রেশন বোর্ড সিদ্ধান্ত নেন যে আর্দালানকে সুইডেনে স্থায়ী বসবাসের অনুমতি দেওয়া হবে। কারণ তিনি সেই সময়ের ৩ বছর আগে ইরান থেকে স্থানান্তরিত হয়ে সুইডেনে স্থায়ীভাবে বসবাস করছিলেন। ওলোফ পালমে পুরস্কার (২০০৭) "The Olof Palme Prize 2007"। ১১ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০০৮।  "Palme Prize to Iranian Women's Rights Activist"। Huliq.com। ১৪ ফেব্রুয়ারি ২০০৮। সংগ্রহের তারিখ ৪ মে ২০০৮।  Ullberg, Sara (৮ মার্চ ২০০৮)। "Palmepristagare stoppades på flyget"। Dagens Nyheter (Swedish ভাষায়)। সংগ্রহের তারিখ ৪ মার্চ ২০০৮। উদ্ধৃতি শৈলী রক্ষণাবেক্ষণ: অচেনা ভাষা (link) "Change for Equality, Official site of One million signatures campaign"। ২১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২১।  "Archived copy"। ৩০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১২।  ইউটিউবে Olof Palme পুরস্কারের বক্তৃতার ভিডিও লিঙ্গ বর্ণবৈষম্যের বিরুদ্ধে, হায়দাহ দারাগাহীর পারভিন আরদালানের সাক্ষাৎকার
হাবিবুর রহমান হাবিব

হাবিবুর রহমান হাবিব (জন্ম: ২৭ নভেম্বর ১৯৭২) বাংলাদেশের সিলেট জেলার একজন রাজনীতিবিদ যিনি সিলেট-৩ আসনের সংসদ সদস্য ছিলেন। হাবিবুর রহমান হাবিব ২৭ নভেম্বর ১৯৭২ সালে সিলেট জেলার দক্ষিণ সুরমা উপজেলার কামালবাজার গ্রামে জন্মগ্রহণ করেন। তিনি কামালবাজারের হাজী রাশিদ আলী উচ্চ বিদ্যালয় থেকে আমি লেখাপড়া করে সিলেট এমসি কলেজ থেকে বিএ পাস করেন। ১৯৯৫ সালে তিনি যুক্তরাজ্যে প্রবাস জীবন শুরু করেন। হাবিবুর রহমান হাবিব প্রবাসী পল্লী গ্রুপ নামের একটি আবাসন কোম্পানির উপব্যবস্থাপনা পরিচালক। হাবিব ১৯৮৬ সালে অষ্টম শ্রেণিতে পড়ার সময় ছাত্রলীগের রাজনীতির সঙ্গে সম্পৃক্ত হন। দক্ষিণ সুরমা উপজেলা ও এমসি কলেজ ছাত্রলীগের কার্যকরী কমিটির সদস্য হন। তিনি লন্ডন যুবলীগের ভারপ্রাপ্ত সাধারণ সম্পাদক এবং যুক্তরাজ্য যুবলীগের যুগ্ম সাধারণ সম্পাদক হিসেবে দায়িত্ব পালন করেন। যুক্তরাজ্য আওয়ামী লীগের সদস্য এবং ত্রাণ ও সমাজকল্যাণ সম্পাদক হিসেবে দায়িত্ব পালন করেন হাবিব। তিনি সিলেট জেলা আওয়ামী লীগের সদস্য। ১১ মার্চ ২০২১ সালে সিলেট-৩ আসনের সংসদ সদস্য মাহমুদ উস সামাদ চৌধুরী মৃত্যুবরণ করলে শূন্য আসনের উপনির্বাচনে ৬ সেপ্টেম্বর ২০২১ সালে তিনি সংসদ সদস্য নির্বাচিত হন। ৫ আগস্ট ২০২৪ সালে গণআন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "সিলেট-৩ আসনের উপনির্বাচনে আ.লীগের হাবিব নির্বাচিত"। dhakapost.com। সংগ্রহের তারিখ ২০২১-০৯-০৪।  "সিলেট-৩ আসনে উপনির্বাচনে হাবিবুর পেলেন নৌকার টিকিট"। দৈনিক প্রথম আলো। ১৩ জুন ২০২১। সংগ্রহের তারিখ ৭ সেপ্টেম্বর ২০২১।  "সিলেট ৩ আসনে বিপুল ভোটে জয়ী আ.লীগ প্রার্থী হাবিবুর রহমান হাবিব"। jjdin। সংগ্রহের তারিখ ২০২১-০৯-০৪।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।
সৌদ ইয়াকুবী

সৌদ ইয়াকুবী ১৯৮৩ সালে তিউনিসিয়ার জনস্বাস্থ্য মন্ত্রী ছিলেন। তিনিই প্রথম মহিলা যিনি এই পদে অধিষ্ঠিত ছিলেন। Paxton, J. (২০১৬-১২-২৭)। The Statesman's Year-Book 1985-86 (ইংরেজি ভাষায়)। Springer। আইএসবিএন 978-0-230-27114-2।  "Décès de Fethia Mzali, veuve de l'ancien Premier ministre, Mohamed Mzali"। Leaders (ফরাসি ভাষায়)। সংগ্রহের তারিখ ২০২১-০৯-০৪।